
Konkursi väljakuulutamine
koolieelse lasteasutuse Käoke direktori
vaba ametikoha täitmiseks

1. Asjaolud ja menetluse käik
Koolieelne lasteasutus Käoke on koolieast noorematele lastele hoidu ja alushariduse omandamist võimaldav õppeasutus. Koolieelne lasteasutus Käoke on Narva Linnavalitsuse Kultuuriosakonna hallatav asutus.

Käesoleval ajal koolieelse lasteasutuse Käoke direktori ametikoht on vaba ja direktori kohustusi täidab, kuni avaliku konkurssi korras valitud direktori tööle asumiseni, direktori kohusetäitja.

Direktori vaba ametikoha täitmiseks korraldatakse koolieelse lasteasutuse seaduse § 21 lg 5 kohaselt avalik konkurss. Narva Linnavalitsus kehtestas 30.09.2010. a määruse nr 1164 „Konkursi läbiviimise kord üldhariduskooli direktori, koolieelse lasteasutuse direktori ja huvikooli direktori vaba ametikoha täitmiseks“, millega on kehtestatud ka Narva linna hallatava koolieelse lasteasutuse direktori vaba ametikoha täitmiseks korraldatava avaliku konkursi läbiviimise kord.
Konkursiteade konkursi valjakuulutamise kohta avaldatakse Narva linna veebilehel ja vähemalt ühes üleriigilise levikuga perioodilises valjaandes. Konkursiteade tehakse avalikuks vähemalt kaks nädalat enne konkursil osalemise taotluse esitamise tähtaega, et konkursil osalejal oleks alates konkursiteate avaldamise päevast taotluse esitamiseks aega vähemalt kaks nädalat.

2. Õiguslik alus

Koolieelse lasteasutuse seaduse § 21 lõike 5 kohaselt korraldatakse koolieelse lasteasutuse direktori vaba ametikoha täitmiseks avalik konkurss. Konkursi kuulutab välja ja selle läbiviimise korra kehtestab valla- või linnavalitsus.
Nimetatud kord on kinnitatud Narva Linnavalitsuse 30.09.2010. a määrusega nr 1164 ja vastavalt selle § 3 lõikele 1 avaldatakse konkursiteade Narva linna veebilehel ning vähemalt ühes üleriigilise levikuga perioodilises valjaandes.
3. Otsus


3.1 Kuulutada välja konkurss koolieelse lasteasutuse Käoke direktori vaba ametikoha täitmiseks.
3.2 Narva Linnavalitsuse Kultuuriosakonnal koostada konkursiteade ja korraldada konkursiteate avaldamine kooskõlas Narva Linnavalitsuse 30.09.2010. a määrusega nr 1164.
3.3 Konkursil osalejatel esitada vajalikud dokumendid hiljemalt 23.04.2011. a.

4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Korraldus jõustub seadusega  sätestatud korras.

